Xavier Costa Clavell

**Xavier Costa Clavell**, nado en Chantada o 30 de maio de 1923 e finado en Barcelona o 10 de maio de 2006, foi un escritor e xornalista galego.

## Traxectoria 
Fillo do xornalista e escritor José Costa Figueiras. Colaborou na revista *Inquietudes* da Coruña nos seus anos mozos. Estudou xornalismo en Barcelona. Participou na fundación do grupo Brais Pinto en Madrid. En 1957 publicou nesa mesma cidade *Literatura gallega actual* e en 1963 deu ao prelo a súa primeira obra en galego, *A rouca gorxa do meu ser*, un poemario que foi editado en Buenos Aires e no que se pon de relevo a lingua galega e Galicia como patria dos galegos. En 1977 publicou *Os anos do vougo e outros poemas*, cun ton socialrealista e *Las dos caras de Galicia bajo el franquismo*.

Publicou dúas novelas en galego, *O conde Villaoíde* en 1985 e *A Monchiña* en 1987; *Lume esmorecido* publicado en 1999 é un libro de relatos. Traduciu *Aires da Miña Terra* de Manuel Curros Enríquez ao castelán en 1989. Foi articulista para diversos xornais galegos como *La Voz de Galicia*, *Faro de Vigo*, *O Correo Galego* e *Galicia Hoxe* e cataláns como *La Vanguardia* e *El Periódico*. En 1991 publicou a escolma de artigos xornalísticos *Sempre Galicia no meu corazón*.

É o pai de Antonio Costa Gómez e Xosé María Costa Gómez.

## Obra en galego 
;Poesía
* *A rouca gorxa do meu ser*, 1963, Edicións Tempo Novo, Bos Aires.
* *Os anos do vougo e outros poemas*, 1977, Ediciós do Castro.

;Narrativa
* *O conde de Viloíde*, 1985, Sotelo Blanco. Novela.
* *A Monchiña*, 1987, Ediciós do Castro. Novela.
* *Agora que vou morrer axiña...*, 1993, Ediciós do Castro. Relatos.
* *Lume esmorecido*, 1999, Ir Indo. Relatos.

;Ensaio
* *Perfil conflictivo de Galicia*, 1976, Galba.
* *Sempre Galicia no meu corazón*, 1991, Sotelo Blanco.
* *A cociña galega en España*, 2006, Sotelo Blanco.

;Obras colectivas
* *Os escritores lucenses arredor de Ánxel Fole*, 1986, Concello de Lugo.
* *Alma de beiramar*, 2003, Asociación de Escritores en Lingua Galega.

;Traducións
* *Os animais e a tartaruga*, de Colette, 1983, Argos Vergara.
* *Unha estoria de botóns*, de Roser Capdevila, 1983, Argos Vergara.
* *Historia do parágoas*, de Mauricio Montagut e Mercé Company, 1983, Argos Vergara.
* *A pasteleira Adelaida*, de Montserrat Ginesta, 1983, Argos Vergara.
* *Os nenos voadores*, de Pere Calders, 1984, Argos Vergara.

## Obra en castelán 
;Poesía
* *El hombre y la muerte*, 1966, Ed. Cordillera, San Xoán de Porto Rico.

;Narrativa
* *La magdalena de Proust*, 1992, Biblioteca de Autores Galegos, *Diario 16 de Galicia*.

;Ensaio
* *Literatura gallega actual*, 1957.
* *Rosalía de Castro*, 1967, Plaza & Janés. 2ª edición de 1985, Ediciós do Castro.
* *Los Gallegos*, 1970, Editorial Nós, Bos Aires.
* *Perfil conflictivo de Galicia*, 1976, Galba.
* *Las dos caras de Galicia bajo el franquismo*, 1977, Cambio 16.
* *Bandolerismo, romerías y jergas gallegas*, 1980, La Voz de Galicia.
* *Castelao: entre la realidad y el mito*, 1986, Plaza & Janés.
* *Restaurantes gallegos de Barcelona*, 1987.
* *La pintura de Patiño*, 1990, Sotelo Blanco.

;Traducións
* *Aires da Miña Terra*, de Manuel Curros Enríquez, 1989, Edicions 29. Do galego ao castelán.

## Premios 
* Padroado do Pedrón de Ouro de Honra no 1991, polo seu labor en pro da difusión en ampla temática da cultura galega no exterior.

## Notas 
## Véxase tamén 
### Bibliografía 
* 
* 
* 
* 
* 
* 

### Ligazóns externas 
* Ficha de tradutor na páxina web da Biblioteca de tradución galega.
* Ficha do autor na páxina web da Biblioteca Virtual Galega.